stanford-oval/wikipedia huggingface dataset:
Kuusenniluri

| Kuusenniluri |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Alaheimo::  Kaarnakuoriaiset Scolytinae
Tribus::  Hylastini
Suku::  Juurinilurit Hylastes
Laji::  cunicularius
Kaksiosainen nimi
 Hylastes cunicularius  Erichson, 1836 
Katso myös
   Kuusenniluri Wikispeciesissä  
Infobox OKNimi-testi OK: 
Kuusenniluri (Hylastes cunicularius) on kärsäkkäiden heimoon kuuluva juurinilurilaji. Kuusenniluri on 3,5-4,4 mm pitkä musta kuoriainen, jonka tuntosarvet ovat vaaleanruskeat. Kuusennilurin peitinsiivissä on ohuita pitkittäisiä harjuja ja painaumia. Kuusennilurien naaraat munivat tuoreisiin kuusten kantoihin, joissa toukat kehittyvät. Munista kehittyvät toukat elävät kantojen kaarnan alla. Kuusennilurit talvehtivat koteloina. Aikuiset kuusennilurit syövät pääasiassa kuusen taimien kuorta ja juuristoa tehden niihin käytäviä ja koloja, jotka heikentävät taimen nestevirtauksia. Jos kuusennilurin syönti on yltänyt koko taimen ympäri, nestevirtaukset katkeavat ja taimi kuolee. Tuhoja esiintyy varsinkin alueilla, jossa on tehty avohakkuita. Kuusennilurin kehitys on kaksivuotinen. Kuusenniluria esiintyy lähinnä Euroopassa.
Kuusennilurin kemiallisessa torjunnassa voidaan käyttää samanlaisia torjunta-aineita kuin tukkimiehentäillä (Hylobius abietis). Kuusennilurin tuhoja voidaan ehkäistä myös päätehakkuiden jälkeisellä kylvöajan ja istutusajan valinnalla.
Mäntyjen nilurituhoja aiheuttaa niille erikoistunut männynniluri (Hylastes brunneus).
Aiheesta muualla

iNaturalist: Kuusenniluri (Hylastes cunicularius)
Ötökkätieto: Kuusenniluri (Hylastes cunicularius)
Metsäntutkimuslaitos (Metla): Kuusenniluri (Hylastes cunicularius) (Arkistoitu – Internet Archive)
Hyönteiset.com: Kuusenniluri (Hylastes cunicularius) kuva
University of Michigan, Animal Diversity Web (ADW): Hylastes cunicularius (englanniksi)
Global Biodiversity Information Facility (GBIF): Hylastes cunicularius (englanniksi)
Centre for Agriculture and Biosciences International (CABI): Hylastes cunicularius (englanniksi)
Pherobase: Semiochemicals of Hylastes cunicularius (englanniksi)
Alexander Forslund

| Alexander Forslund> Henkilötiedot |
| --- | --- |
Syntynyt: 13. syyskuuta 2001 (ikä 23) Kirkkonummi, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  181 cm
Paino:  72 kg
Seura
Seura:  Jokerit
Sarja:  Mestis
Pelinumero:  22
Pelaajaura
Pääsarjaura:  2021–
Aik. seurat:  Pelicans (SML) Peliitat (Mestis)
Alexander Forslund (s. 13. syyskuuta 2001 Kirkkonummi) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan keskushyökkääjä, mutta Forslund osaa pelata myös laidassa.
Ura

Forslund on Espoon Jääklubin kasvatti. Hän siirtyi C-juniori-ikäisenä Espoo Bluesiin. Kaudella 2016–2017 Forslund oli C-nuorten SM-karsinnoissa tehoilla 21+22=43 joukkueensa paras pistemies ja hän jakoi Bluesin sisäisen maalipörssin voiton Roni Hirvosen kanssa. Kaudella 2017–2018 Forslund voitti koko B-nuorten SM-sarjan alku- ja runkosarjan yhteenlasketun piste- ja syöttöpörssin tehoilla 18+43=61. Hänet palkittiin kauden päätteeksi sarjan parhaana hyökkääjänä Esa Peltonen -palkinnolla ja valittiin ensimmäiseen tähdistökentälliseen. Kaudeksi 2019–2020 Blues siirtyi Kiekko-Espoon alaisuuteen ja nimeen. Forslund oli tehoilla 20+23=43 seuran A-nuorten kolmanneksi paras maalintekijä ja neljänneksi paras pistemies.
Huhtikuussa 2020 Forslund teki Pelicansin SM-liigajoukkueen kanssa kaksivuotisen juniorisopimuksen. Hän pelasi kauden 2020–2021 kokonaan seuran U20-joukkueessa, jonka toiseksi paras pistemies Forslund oli Aatu Jämsenin jälkeen tehoilla 17+27=44. Hän jakoi koko U20 SM-sarjan alku- ja jatkosarjan yhteenlasketun pistepörssin viidennen sijan TPS:n Leevi Teissalan kanssa.
Kaudella 2021–2022 Forslund debytoi Pelicansin SM-liigajoukkueessa. Hän teki liigadebyyttinsä runkosarjan toisella kierroksella 15. syyskuuta 2021 vieraissa Mikkelin Jukureita vastaan. Forslund merkittiin Pelicansin nelosketjun vasempaan laitaan Sakke Hämäläisen ja Juuso Jämsenin viereen. Hän sai ottelussa jääaikaa 11.42 minuuttia. Liigauransa avausmaalin Forslund teki 11. helmikuuta 2022 Tapparaa vastaan. Pelicansin urheilutoimenjohtaja Janne Laukkanen valitsi hänet ottelun Alumnien tähtien kolmostähdeksi. Kaikkiaan Forslund pelasi SM-liigassa tulokaskautensa aikana 27 runkosarjaottelua tehopistein 1+3=4. Hän pelasi ison osan kaudestaan myös lainalla Mestis-joukkue Heinolan Peliitoissa tehden 16 runkosarjaottelussa tehot 6+11=17. Huhtikuussa 2022 Forslund teki Pelicansin kanssa kaksivuotisen jatkosopimuksen.
Forslund aloitti kauden 2022–2023 yli-ikäisenä Pelicansin U20-joukkueessa, jossa hän teki runkosarjassa lähes kahden pisteen ottelukohtaisella keskiarvolla 16 ottelussa tehot 5+25=30. Suurimman osan kaudestaan Forslund pelasi kuitenkin lainalla Peliittojen Mestis-joukkueessa, jonne Pelicans lainasi hänet ensimmäisen kerran marraskuussa 2022. Forslund pelasi siellä yli piste per peli-tahdilla 20 runkosarjaottelua tehopistein 5+17=22. Hän ei pelannut kauden aikana otteluakaan Pelicansin SM-liigajoukkueessa. Forslund ei jatkanut seurassa enää toista jatkosopimuskauttaan, vaan hän siirtyi kaudeksi 2023–2024 vuoden mittaisella sopimuksella Mestis-joukkue Jokereihin. Forslund valittiin sarjan joulukuun kuukauden pelaajaksi. Hän voitti tehoilla 8+47=55 lopulta koko Mestiksen syöttöpörssin ja Forslund jakoi pistepörssin neljännen sijan IPK:n Ludwig Perssonin kanssa. Hän oli myös Jokereiden paras pistemies. Forslund äänestettiin kauden päätteeksi sarjan ensimmäiseen tähdistökentälliseen. Huhtikuussa 2024 hän teki Jokereiden kanssa vuoden mittaisen jatkosopimuksen.
Amdy Faye

Amdy Faye Stoke Cityn peliasussa.
Amdy Moustapha Faye (s. 12. maaliskuuta 1977 Dakar) on senegalilainen jalkapalloilija, pelipaikaltaan puolustava keskikenttäpelaaja. Hän pelasi pääsarjaurallaan Ranskassa, Englannissa ja yhden kauden Skotlannissa. Hän pelasi Senegalin maajoukkueessa vuosina 2001–2006.
Faye voitti Auxerren joukkueessa Ranskan cupin vuonna 2003. Hän edusti Englannin Valioliigassa Portsmouthia, Newcastle Unitedia, Charlton Athleticia ja Stoke Cityä sekä Skotlannin Valioliigassa lainasopimuksella Rangersia. Hän päätti pelaajauransa kaudella 2010–2011 Englannin mestaruussarjassa Leeds Unitedin joukkueessa.
Faye pelasi Senegalin maajoukkueessa 34 ottelua vuosina 2001–2006. Hän pelasi Afrikan-mestaruuskilpailuissa vuosina 2002 ja 2006. Hän saavutti vuoden 2002 turnauksessa hopeaa, ja Kamerunia vastaan pelatun loppuottelun päättäneessä rangaistuspotkukilpailussa hän laukoi joukkueensa kolmannen rangaistuspotkun, jonka Kamerunin maalivahti Alioum Boukar torjui. MM-kilpailuissa 2002 Faye tuli vaihdosta kentälle kolmannessa alkulohko-ottelussa Uruguayta vastaan ja pelasi täydet minuutit voitokkaassa neljännesvälieräottelussa Ruotsia vastaan.
Kämäset levyt

| Kämäset levyt |
| --- | --- |
Perustajat:  Jukka Nakari
Tilanne:  aktiivinen
Tyylilajit:  punk, hardcore punk
Kotimaa:  Suomi
Sijainti:  Lempäälä
Kotisivu
Infobox OKNimi-testi OK: 
Kämäset levyt on lempääläläinen itsenäinen levy-yhtiö, joka on keskittynyt suomalaisten punkalbumeiden julkaisuun. Yhtiö on julkaissut mm. Turun Taudin, Lapinpolthajien, Vivisektion, Punk Lurexin, Juggling Jugularsin, Valse Tristen sekä Pää Kii -yhtyeen albumeita.
Kämästen levyjen toimitusjohtaja Jukka Nakari on kuulunut punkfestivaali Puntala-rockin järjestäjiin.
Aiheesta muualla

Kotisivu (Arkistoitu – Internet Archive)
Amchitka

Amchitka
Harlequin Beach saarella
| --- | --- |
Muut nimet:  Amchixtax̂
Sijainti:  Alaska Yhdysvallat
Saariryhmä:  Aleutit, Ratsaaret
Korkein kohta:  373 m
Pinta-ala:  308,6 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Amchitka on Yhdysvalloille kuuluva saari Ratsaarilla Aleuteilla. Se on noin 68 km pitkä ja 3–6 km leveä ja se sijaitsee hyvin maanjäristysherkällä alueella. Saari on entinen ydinkoealue.
Amchitka on alun perin aleuttien asuttama, mutta se ei ole ollut vakituisesti asuttu vuoden 1832 jälkeen. Toisessa maailmansodassa se oli Yhdysvaltojen lentotukikohta.
Amchitkalla on tehty kolme ydinkoetta vuosina 1965, 1969 ja 1971. Näistä viimeinen oli suurin koskaan Yhdysvalloissa tehty maanalainen ydinkoe, noin 5 megatonnia. Juuri tämän ydinkokeen vastaisesta protestiliikkeestä syntyi ympäristöjärjestö Greenpeace.
Saaren kartta, johon on merkitty ydinkoealueet.
Känkkäränkkä

Känkkäränkkä on Mikko Alatalon ja Harri Rinteen säveltämä ja sanoittama lastenlaulu. Kappaleen levytti Alatalo ensimmäisen kerran vuonna 1981 albumilleen Eläimiä suomalaismetsissä.
Laulu kertoo ilkeästä pikkunoidasta, joka villitsee lapsia kiukutteluun ja kiusantekoon. Känkkäränkkä on niin pieni, että aikuiset eivät pysty sitä näkemään.
Laulun sankari, pikkunoita Känkkäränkkä, ei kuitenkaan ole Alatalo-Rinteen oma luomus, vaan sen keksi jo 1970-luvun puolivälissä puheterapeutti ja lastenkirjailija Annami Poivaara. Hänen kirjoittamiaan Känkkäränkkä-satuja julkaistiin satukokoelmissa kuten Unihiekkaa, Unilintu ja Pikkunoita Känkkäränkkä. Poivaara muistelee: ”Kirjoitin pienestä pahasta noidasta kolme kirjaa, joita Alatalon Mikko varmaan luki lapsilleen ja hahmo alkoi elää hänen mielessään.”
Jope Ruonansuu on tehnyt kappaleesta parodisen version nimeltä ”Menkkaränkkä”, joka julkaistiin hänen albumillaan Lomakiertue.
Aiheesta muualla

Ylen Elävä arkisto: Mikko Alatalo: Känkkäränkkä
Kuusentähtikirjaaja

| Kuusentähtikirjaaja |
| --- | --- |
 Kuusentähtikirjaaja (naaras)
Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Alaheimo::  Kaarnakuoriaiset Scolytinae
Tribus::  Ipini
Suku::  Tähtikirjaajat Pityogenes
Laji::  chalcographus 
Kaksiosainen nimi
 Pityogenes chalcographus  (Linnaeus, 1761) 
Katso myös
   Kuusentähtikirjaaja Wikispeciesissä   Kuusentähtikirjaaja Commonsissa 
Infobox OKVirheellinen NIMI-arvo: 
Kuusentähtikirjaaja (Pityogenes chalcographus) on kaarnakuoriaisten (Scolytinae) alaheimoon kuuluva tähtikirjaajalaji. Kuusentähtikirjaaja on Suomen yleisin kaarnakuoriaislaji. Aikuinen kuusentähtikirjaaja on pieni väriltään tumman punaruskea ja peräpäässä sillä on peitinsiipien takareunassa kolme terävää hammasparia. Se on pituudeltaan 2,0-2,3 mm. Laji on laajasti levinnyt eri maihin ja esiintyy myös Suomessa koko maassa. Kuusentähtikirjaaja esiintyy usein samassa puussa kirjanpainajan (Ips typographus) kanssa.
Kuusentähtikirjaaja parveilee touko - kesäkuun vaihteessa ilman lämpötilan saavuttaessa +18 astetta. Laji on moniavioinen. Kuusentähtikirjaajan munista kuoriutuvat toukat syövät nilaa ja koteloituvat viimeistään elokuun loppuun mennessä. Kaikki kuusentähtikirjaajat eivät ehdi aikuistua syksyllä, joten osa niistä voi talvehtia myös toukka-asteella.
Laji aiheuttaa tuhoa erityisesti nuoriin kuusiin ja myös isojen kuusten latvoihin sekä joskus myös mäntyihin. Kuusentähtikirjaajan tekemät emokäytävät ja toukkakäytävät heikentävät puun nestevirtauksia, jolloin vähitellen puun latva alkaa kuivua.
Kuusentähtikirjaajan saalistajia luonnossa ovat ainakin:  soukkahukka (Corticeus linearis), soikokonnakas (Epuraea marseuli),  päpsiäisten (Medetera) sukuun kuuluvat  Medetera adjaniae, Medetera dendrobaena, Medetera dichrocera, Medetera setiventris ja kaitapehkiäinen (Nemozoma elongatum), hukkakartukas (Nudobius lentus), havusoukkotylppö (Paromalus parallelepipedus), eri Phaonia suvun lajit, Placusa depressa, hoikkalaakatylppö (Platysoma angustatum), tasalaakatylppö (Platysoma lineare), Pyemotes dryas, lattakaarniainen (Rhizophagus depressus), kämäräpihkalude (Scoloposcelis pulchella), pikkumuurahaiskuoriainen (Thanasimus femoralis), isomuurahaiskuoriainen (Thanasimus formicarius) ja (Nusoncus nasutus syn. Troxochrus nasutus).
Aiheesta muualla

Laji.fi: Kuusentähtikirjaaja (Pityogenes chalcographus)
Metsäntutkimuslaitos (Metla): Kuusentähtikirjaaja (Pityogenes chalcographus) (Arkistoitu – Internet Archive)
iNaturalist: Kuusentähtikirjaaja (Pityogenes chalcographus)
UniProt: Taxonomy - Pityogenes chalcographus (englanniksi)
University of Michigan, Animal Diversity Web (ADW): Pityogenes chalcographus (englanniksi)
Global Biodiversity Information Facility (GBIF): Pityogenes chalcographus (englanniksi)
Plantwise: Sixtoothed spruce bark beetls (Pityogenes chalcographus) (englanniksi)
Plantwise: Images from sixtoothed spruce bark beetls (Pityogenes chalcographus) (englanniksi)
Pherobase: Semiochemicals of Pityogenes chalcographus, the Six-spined spruce bark beetle (englanniksi)
Kotajärvi (Jämsä, Sydänmaa)

| Kotajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°55′31″N, 24°51′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  Huhtasoja 
Järvinumero:  35.692.1.002
Mittaustietoja
Pinnankorkeus:  149,5 m  
Rantaviiva:  0,606 km  
Pinta-ala:  1,854 ha  
Saaria:  ei saaria 
 fiKotajärvi 
Kotajärvi  on Keski-Suomessa Jämsässä Sydänmaan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,9 hehtaaria ja se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 600 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kerteselän lähialueeseen (35.692) se kuuluu.
Alexander Everett

Alexander Everett
Alexander Everett (1790–1847) oli yhdysvaltalainen diplomaatti ja kirjailija. Hän toimi lähettiläänä muun muassa Haagissa 1818–1824 ja Madridissa 1825–1829.
Everettin veli oli professori ja poliitikko Edward Everett.
Teokset (valikoima)

Lähde:
New ideas on population, with remarks on the theories of Godwin and Malthus (1822, Thomas Malthusta vastaan)
Europe; or, a general survey of the political Situation of the principal powers, with conjectures on their future prospects (1822)
America; or, a general survev of the political Situation of the several powers of the western continent, etc. (1827).
Aiheesta muualla

Kuvia tai muita tiedostoja aiheesta Alexander Everett Wikimedia Commonsissa
Kuusivyövyötiäinen

| Kuusivyövyötiäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Cingulata
Heimo::  Vyötiäiset Dasypodidae
Alaheimo::  Euphractinae
Suku::  Euphractus
Laji::  sexcinctus
Kaksiosainen nimi
 Euphractus sexcinctus  (Linnaeus, 1758) 
 Kuusivyövyötiäisen levinneisyys
Katso myös
   Kuusivyövyötiäinen Wikispeciesissä   Kuusivyövyötiäinen Commonsissa 
Infobox OKNimi-testi OKIUCN-testi OK: 
Kuusivyövyötiäinen (Euphractus sexcinctus) on vyötiäisiin kuuluva nisäkäs. Se elää Brasiliassa, Paraguayssa, Guayanassa, Boliviassa, Argentiinassa ja Uruguayssa.
Alkuasukkaat metsästävät kuusivyövyötiäisiä sen lihan vuoksi. He käyttävät apunaan koiria jotka pitävät sen panssarista hampaillaan kiinni niin kauan kunnes metsästäjä ehtii paikalle.
Ravinto

Hyönteiset, munat, pienet käärmeet ja raadot.
Tuntomerkit

Kuusivyövyötiäisen ruumis on litteä ja sillä on lyhyet raajat ja lyhyt, alle 30 cm:n pituinen häntä. Sillä on kuusi suomuriviä hartia- ja lannekilven välissä. Sillä on paksu nahka niissä ruumiinosissa, joihin sen panssari ei yllä.
Altiplano

Ylängön sijainti.
Altiplanoa. Taustalla kohoavat Cordillera Realin huiput.
Altiplano, myös: puna ja páramos, on ylätasanko Andien leveimmällä kohdalla. Se on maailman toiseksi laajin ylätasanko Tiibetin ylängön jälkeen.
Altiplano sijaitsee Bolivian länsiosassa ulottuen Perun eteläosiin. Se on laajuudeltaan noin 168 350 neliökilometriä. Altiplano on keskimäärin 3 660 metriä merenpinnan yläpuolella ja sitä reunustavat Andien haarat Cordillera Oriental ja Cordillera Occidental. Titicacajärvi sijaitsee Altiplanon matalimmalla kohdalla.
Kuivasta ja kylmästä ilmastosta huolimatta Altiplanolla asuu suhteellisen paljon ihmisiä. Alueella harrastetaan perunan ja ohran viljelyä sekä laamojen hoitoa. Altiplanon suurimmat kaupungit ovat La Paz ja Oruro.
Altiplanolla on mittavat luonnonvarat. Potosín kaivoksista louhittu hopeamalmi rahoitti Espanjaa vuosisatojen ajan. Tinaa kaivettiin 1900-luvun alkupuolella säilyketölkkiteollisuudelle, mikä oli merkittävässä asemassa etenkin ensimmäisessä maailmansodassa.
Aiheesta muualla

Kuvia tai muita tiedostoja aiheesta Altiplano Wikimedia Commonsissa
Kotajärvi (Jämsä, Kerte)

| Kotajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°57′22″N, 24°48′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  oja Kuorikkaojaan 
Järvinumero:  35.696.1.001
Mittaustietoja
Pinnankorkeus:  105,8 m  
Rantaviiva:  0,685 km  
Pinta-ala:  3,007 ha  
Saaria:  ei saaria 
 fiKotajärvi 
Kotajärvi  on Keski-Suomessa Jämsässä Kerten kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,0 hehtaaria ja se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 700 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kuorikkaojan valuma-alueeseen (35.696) se kuuluu.
Kultakaniinikala

| Kultakaniinikala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Kaniinikalat Siganidae
Suku::  Siganus
Laji::  puellus
Kaksiosainen nimi
 Siganus puellus  (Schlegel, 1852) 
Katso myös
   Kultakaniinikala Commonsissa 
Infobox OKNimi-testi OKIUCN-testi OK: 
Kultakaniinikala (Siganus puellus) on kaniinikaloihin kuuluva kalalaji.
Ulkonäkö ja koko

Kultakaniinikala kasvaa noin 28 cm pitkäksi. Sen vartalossa on sitruunankeltaisella pohjalla vaaleansinisiä, melkein valkoisia juovia, jotka kulkevat kalan etuosassa pystyssä ja takaosassa vaakasuuntaan. Leuasta otsalle kulkee tummanharmaa juova, jossa on mustia läikkiä silmän yläpuolella. Keltaisissa evissä on piikit, joiden pisto on myrkyllinen.
Alkuperä

Kultakaniinikala on kotoisin trooppisilta merialueilta: Intian valtameren itäosasta ja Tyynenmeren länsiosasta. Se elää matalissa, korallien täyttämissä vesissä kirkkaissa laguuneissa ja riuttojen ulkoreunoilla. Se suosii erityisesti alueita, joissa elää Acropora -koralleja. Kultakaniinikaloja on tavattu 1-30 metrin syvyydestä.
Käyttäytyminen

Kultakaniinikala on rauhallinen muita kaloja kohtaan, mutta aggressiivinen oman sukunsa jäseniä kohtaan. Niitä voi pitää pareittain, mutta ei juuri muiden kaniinikalojen kanssa. Jos kala ei saa tarpeeksi leväruokaa, se saattaa näykkiä koralleja.
Ravinto

Kultakaniinikala syö pääasiassa levää ja muuta kasvisruokaa.  Luonnossa sille maistuvat myös sienieläimet ja vaippaeläimet.
Aiheesta muualla

Siganus puellus (peilipalvelin) FishBase. Froese, R. & Pauly, D. (toim.). (englanniksi)
Krrish

| Krrish |
| --- | --- |

Ohjaaja:  Rakesh Roshan
Käsikirjoittaja:  Rakesh Roshan Sachin Bhowmick Akash Khurana Honey Irani Robin Bhatt
Tuottaja:  Rakesh Roshan
Säveltäjä:  Rajesh Roshan Salim-Sulaiman
Kuvaaja:  Santosh Thundiyil
Leikkaaja:  Amitabh Shukla
Koreografi:  Farah Khan Raju Khan Vaibhavi Merchant
Pääosat:  Hrithik Roshan Priyanka Chopra Rekha Naseeruddin Shah
Valmistustiedot
Valmistusmaa:  Intia
Tuotantoyhtiö:  Filmkraft Productions (I) Pvt. Ltd.
Levittäjä:  Yash Raj Films Netflix
Ensi-ilta:  23. kesäkuuta 2006
Kesto:  175 min
Alkuperäiskieli:  hindi
Edeltäjä:  Koi… Mil Gaya
Seuraaja:  Krrish 3
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Krrish on Rakesh Roshanin ohjaama ja tuottama intialainen hindinkielinen tieteiselokuva vuodelta 2006. Se on jatko-osa menestyselokuvalle Koi… Mil Gaya, joka ilmestyi vuonna 2003. Elokuva sai enimmäkseen positiivisia arvosteluja ja oli vuoden toiseksi eniten tuottanut Bollywood-elokuva, Dhoom 2:n jälkeen.
Näyttelijät

| 0 | 1 | 2 |
| --- | --- | --- |
|  Hrithik Roshan  | … |  Krishna Mehra (Krrish)/Rohit Mehra   |
|  Priyanka Chopra  | … |  Priya   |
|  Rekha  | … |  Sonia   |
|  Naseeruddin Shah  | … |  Tohtori Siddhant Arya   |
|  Manini Mishra  | … |  Honey   |
|  Sharat Saxena  | … |  Vikram Sinha   |
|  Archana Puran Singh  | … |  Priyan ja Honeyn pomo   |
|  Bin Xia  | … |  Kristian Li   |
|  Hemant Pandey  | … |  Bahadur   |
|  Punit Issar  | … |  Komal Singh   |
|  Kiran Juneja  | … |  Priyan äiti   |
|  Preity Zinta  | … |  Nisha Mehra   |
Soundtrack

Elokuvan soundtrackin musiikin sävelsi Rajesh Roshan ja taustamusiikista vastasi kaksikko Salim-Sulaiman.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Pyar Ki Ek Kahani” | Sonu Nigam, Shreya Ghoshal | 6.28 |  |  |  |  |  |  |
| 2. | ”Koi Tumsa Nahin” | Sonu Nigam, Shreya Ghoshal | 6.15 |  |  |  |  |  |  |
| 3. | ”Chori Chori Chupke Chupke” | Udit Narayan, Shreya Ghoshal | 6.28 |  |  |  |  |  |  |
| 4. | ”Dil Na Diya” | Kunal Ganjawala | 5.54 |  |  |  |  |  |  |
| 5. | ”Main Hoon Woh Aasman” | Rafaqat Ali Khan, Alka Yagnik | 6.40 |  |  |  |  |  |  |
| 6. | ”Big Band Mix” | Sonu Nigam, Shreya Ghoshal | 6.01 |  |  |  |  |  |  |
| 7. | ”Mystic Love Mix” | Rafaqat Ali Khan, Alka Yagnik | 5.12 |  |  |  |  |  |  |
Palkintoja

Parhaat erikoistehosteet – EFX
Parhaat erikoistehosteet – EFX
Paras toiminta – Ching Siu-tung, Shyam Kaushal
Paras taustamusiikki – Salim-Sulaiman
Paras miespääosa – Hrithik Roshan
Parhaat erikoistehosteet – EFX
Paras toiminta – Ching Siu-tung, Shyam Kaushal
Jatko-osa

Krrish 3 ilmestyi vuonna 2013. Krrishin roolissa jatkoi Hrithik Roshan ja elokuvan roistoa esitti Vivek Oberoi.
Aiheesta muualla

Virallinen sivusto (englanniksi)
Krrish Internet Movie Databasessa (englanniksi)
Krrish AllMoviessa. (englanniksi)
Altman

Altman on muun muassa seuraavien henkilöiden sukunimi:
Natan Altman (1889–1970), venäläinen ja neuvostoliittolainen taidemaalari, graafikko, kuvanveistäjä, lavastustaiteilija, kirjankuvittaja sekä taideteoreetikko
Robert Altman (1925–2006), yhdysvaltalainen elokuvaohjaaja
Sam Altman (s. 1985), yhdysvaltalainen sijoittaja, ohjelmoija ja toimitusjohtaja
Scott Altman (s. 1945), yhdysvaltalainen avaruuslentäjä
Sidney Altman (1939–2022), kanadalainen molekyylibiologi.
Kuvitteelliset henkilöt

Teddy Altman, kirurgi ABC:n televisiosarjassa Greyn anatomia.
| --- | --- |
: Tällä täsmennyssivulla luetellaan henkilöitä, joilla on sama sukunimi.